**№3 педагогикалық кеңес хаттамасы**

**Өткізілген уақыты:** 05.01.2021 ж

**Түрі:** дәстүрлі (тұрақтандыру)

**Тақырыбы:** «Жарты жылдық жұмыстың қорытындысы».

**Төрайымы:** Р.Смагулова

**Хатшысы:** Н.Жакупбекова

**Қатысқандар саны 8 педагог**

**Тәрбиешілер:13**

**КҮН ТӘРТІБІ:**

1. Іжарты жылдықтығы аралық мониторинг қорытындысы

№2 педагогикалық кенестің қорытындысы.

2. Баяндама «Қиын отбасындағы бала психологиясы»

3.Педагогтармен тәрбиешіліердің жарты жылдық есебі.

4.Тәрбиешілердің шығармашылық тақырып бойынша өткізілген іс-шаралары.

**1.ТЫҢДАЛДЫ:**

Бөбекжайымыздың әдіскері С.Наурзбекова өткен педагогикалық кеңестің шешімінің қаншалықты орындалғанына есеп берді. Биылғы оқу жылында жаңаша аттестаттау ережесі бойынша 5 педагог уақыты келмесе де тест тапсырыған болатын. Сол педагогтардың ішінде модераторға өткен педагог Рыспекова Ә.А. екенін атап өтті.

Еңбасты мәселе бала денсаулығының жақсы қалыптасуы мәселесі екендігін ескере отырып, айтылып өтілген кенестерді әрбір оқу қызметінде қолданылуы қадағаланып жатқандығын айтты. Денсаулықты нығайту мақсатында түрлі спорттық сауықтыру жұмыстарын ұйымдастырудың кестесін көрсетті. балабақшада өтетін ертеңгіліктер мен ашық ұйымдастырылған оқу қызметінің кестелерінің бекітілгенін толық баяндады.

Одан әрі қарай бүгінгі қарастырылатын мәселелерге көңіл бөлді. Бөбекжай тәрбиешілері бес білім беру саласы бойынша балалардың даму мониторингісінің қорытындысын баяндап есептерін тапсырды. Бес білім саласы бойынша балалардың даму мониторингі жақсы деп бағаланды.

**2. ТЫҢДАЛДЫ: Бөбекжай психологі А.Ахметжанова** Ұрпақ тәрбиесі қай заманның, қай қоғамның болсын негізгі мәселелері болып келгендігі дәлелдеуді қажет етпейдігін айта келе, тәрбие ана сүтінен басталып, біреудің біреуге ықпалы арқылы өмір бойы қалыптасатын күрделі құбылыс екендігін айтты...

Пайдасыз әдістердің зиянды салдарын түзеу үшін, жан-жақты ойластырылған, ғылыми негізделген психологиялық – педагогикалық жүйе болуы керек. Бұл жүйенің ерекшелігі – «қиындардың» түзелу мүмкіндігіне ғана емес, сонымен бірге олардың рухани жағынан да бүтіндей қайта өзгеретіндігіне кәміл сену қажеттігінде деп, Қиын отбасыдағы баланың психологиясы жайлы бірнеше дәлелдеулер айтып өтті. Қиын отбасыдағы балалардың психологиясын бақылау мақсатында мыналарды ұсынды.

**1. Бақылау**– баланың іс- қимылын, сөзін әртүрлі іс- шаралардан, оқу қызметіне ынтасын байқау.

**2. Әңгімелесу-**баламен сөйлесу арқылы оның ішкі дүниесіне ену, проблемасын білу,түсіну және оны шешуге бағыт - бағдар сілтеу.

**3.Сауалнама-**арқылы бала туралы ақпарат жинау. Сауалнаманың мазмұнында негізгі проблема ғана болуы тиіс. Ойы, мінезі, әлеуметтік демографиялық жағдайы, белгілі бір бағыт бойынша қызығушылығы.

**Сұрақтар мынандай түрде болуы мүмкін:**

Сұрақ (дайын жауаптардан керегін бала өзі таңдап алады.)

Өз бетімен жауап беру

Тура жауаптар

Жанама жауаптар

**4.Сұхбаттасу -**алдын ала дайындалған сұрақтарға жауап алу. Сұхбаттасу мынандай түрде болуы мүмкін:

қарапайым жағдайда сөйлесу

баланың үнемі болатын ортасында сұхбаттасу

жауап беру мүмкіндігін ескеру-белгілі бір уақыт ішінде жауап беру керектігін айту

үшінші адамның көмегінсіз әңгімелесу;

Мысалы: «**Ата-ана мен баланың қарым-қатынасындағы қаталдық көріністерін зерттеу.» қажеттігін айтып өтті.**

**3.Тыңдалды:** Бөбекжай әдіскері С.Наурзбекова бөбекжайдың жарты жылдық жылдық есебін баяндады. Жарты жылдық есеп бойынша балабақшада атқарылған жұмыстар, өткізілген ертеңгіліктер,семинарлар, жиналыстар, ата-аналармен жұмыстар, оқу тәрбие жұмыстары толығымен баяндалып, қағаз жүзінде өткізілді. Одан әрі қарай кезегімен әр топ тәрбиешілері өздерінің жарты жылық есептерін тапсырды. Тәрбиешілер жылдық есептерін, іс қағаздарын, ашық ұйымдастырылған оқу қызметтерінің жоспарын , жүргізген жұмыстарын қағаз жүзінде өткізді.

**4. Тыңдалды**

Күн тәртібіндегі 4 –мәселе бойынша бейнелеу өнерінің жас маманы Алтынбекова баяндамасы тыңдалды. «Жапсыру» және «Мүсіндеу» оқу қызметінде пайданылатын құрал - жабдықтар сирвировкасы мен оларды қолдану тәртібі туралы төмендегідей мағлұмат берді. Жапсыру жұмысы балаларды пішіндермен таныстыру арқылы жүргізіледі. 2 –ден – жас аралығында алғашқы жапсыру жұмыстарында балалар пішіндерден зат, құрастыруды үйренеді. Балалар дайын пішіндерді өз орнына орналастыру арқылы үйшік машина, мұнара, аққала, арба, сәнді көйлектің түймелері, ыдыстағы жемістер тақырыбында жапсыру іс-әрекеттерін орындайды. Содан соң балаларға тік төтбұрыштың ұшын қайшымен бір басып қию әдісі арқылы шарлар, шырша шамдары, алмалар, жаңғақтар, құлпынайлар, доптар қидырырылып желіммен қағаз бетін бағдарлап ортасына желімдеп жапсыру әдістері үйретіледі.3 жастан 4 жас аралығында бала қолына қайшы ұстауды үйрену қажет. Себебі бұл жасқа дейін ол жапсыру жұмыстарын дайын пішіндерді орнына орналастыру арқылы жасаса,ендігі жас кезеңінде ол қағазды қию және желімдеу әдістерімен танысады.Оны тәрбиеші немесе ересек адам үлгі көрсету арқылы үйретеді.Әрі қарай қию тәсілі күрделенеді.Балаға қайшыны бірнеше рет басып тік қию арқылы тік төртбұрыштарды қиып алу үйретіледі.Бұл әдістермен түрлі доптар,шарлар,шырша ойыншықтары қиылады.Содан соң қағазды екі бүктеп қию әдісі үйретіледі. Пішіндер мен өрнектерді орналастыруда пысықталады,қағаздардың түс үйлесімділігіне мұқият зейін аударылады. 5 жастан 6 жасқа дейінгі балаларға сюжетті жапсырмаларды қабаттап бүктеу арқылы қиып алу және жапсыру әдістері үйретіледі.

**1. Сөз сөйлеген:** Тәрбиеші Г.Дарибаева мүсіндеу жұмысын үйрету әдістері атап өтті.Ермек саздан мүсін жасау балалардың сүйікті жұмысы, бірақ мүсінді қалай жасау керек әдістерін міндетті түрде ересек адамдар үйретеді. Балаға мүсінді жасату алдында оның жасайтын мүсінге қызығушылығын көтеру қажет,содан соң оны жасау әдістерін үйрету мен оны тамашалау, әңгімелеу, сипаттау жұмысы жүргізіледі. Мүсіндеу әдістері бір қалыптан бастап көрсетіледі: 2 жаста 3 жас аралығында саз балшықты алақан арасында дөңгелету әдісімен доптар, шарлар, нандар, күлшелер жасау үйретіледі.

3 жастан -4 жас аралығында саз балшықтан жасаған дөңгелектерді алақан арасында есу арқылы шұжықтарды,тесік бөлшектерге табақтарды жасау ұсынылады.

4 жас пен 5 жас аралығында ермек саз-пластилин қолданылады.Одан жоғарыда атап көрсетілген әдістерді пысықтау негізінде бөлшектерге бөліп,еселеу әдісімен заттың мүсінін жасау үйретіледі.Сонымен бірге сылау,таңбалау әдісін қолдану үйретіледі деп міндеттеп алды.

**ШЕШІМ:**

1. Ата-ана мен баланың қарым-қатынасындағы қаталдық көріністерін зерттеу тәрбиешіге жүктелсін.

2.«ҚР МЖМБС-на сай оқу іс-әрекеттерді сапалы ұйымдастыру ісін жандандыруда педагогтар озық тәжірибелерді қолдануды одан әрі арттырсын.

*3.* Балаларға сылау,таңбалау әдісін қолдану үйретілуі міндеттелсін

Жауапты бейнелеу өнері маманыГ.Алтынбекова

Педагогикалық кеңес төрайымы Р.Смагулова

Хатшы Н.Жакуупбекова